D dyzelinis traukinys

D – dyzelinių traukinių serija, kurią 1960–1964 m. gamino Vengrijos gamykla „Ganz-MÁVAG“. Traukinius sudarė 3 vagonai, iš kurių 2 vienodi varikliniai.О дизель-поезде Д. Mavag.spb.ru (tikrinta 2006-09-02). Iš viso pagaminti 89 vienetai (267 vagonai), jie eksploatuoti TSRS (taip pat ir Lietuvoje) priemiestiniuose maršrutuose. Traukiniai buvo dažomi vienodai: tamsiai žalia apačia, šviesiai žalia juosta po langais, viršutinė dalis – sidabrinė.Руднев И. Дизельпоезда серии Д // Локотранс. — М., 2011. — № 4 (174). // psl. 22–24. D traukiniai pakeitė DP naujosios serijos traukinius, bet dėl mažo vietų skaičiaus D traukinius 1965 m. pakeitė D1 dyzeliniai traukiniai, eksploatuoti iki pat XXI a. pradžios. Išlikusių D traukinių nebėra.

 Istorija 

Pirmasis D traukinys buvo pagamintas 1960 m. (vienintelis tais metais; vėlesni gaminti iki 1964 m.).Дизель-поезда Д, приписные данные. Mavag.spb.ru (tikrinta 2006-02-12). Tų metų vasarą jis atvyko į TSRS ir vertintas kaip bandomasis traukinys (, santr. Д-О). 1961 m. vasarį šis traukinys atvyko į Latviją, Zasulauko stoties depą ir ėmė važinėti priemiestiniais maršrutais. Vėliau D traukiniai imti naudoti įvairiuose TSRS regionuose. 1976 m. Pabaltijo geležinkelis turėjo 15 tokių traukinių.Раков В. А. Автономные вагоны и поезда // Локомотивы отечественных железных дорог (1956-1975 гг.). — М.: Транспорт, 1999. // psl. 298.

Nuo 1980 m. D traukiniai imti nurašinėti, 1984 m. nurašyti visiškai.List of the vehicles D. Railgallery.ru (tikrinta 2025-12-28).

 Lietuva 

D traukiniai į Lietuvą pateko 1962 m. rudenį, kai buvo perduoti Vilniaus dyzelinių traukinių depui. Jie daugiausia važinėjo maršrutais iš Vilniaus į Kauną, Kaišiadoris, Švenčionėlius. 1965 m. atsiradus D1 traukiniams, iš Vilniaus D traukiniai perduoti Radviliškio depui ir važinėjo maršrutu Radviliškis–Šiauliai. 1968–1974 m. Radviliškiui perduoti ir D traukiniai iš Karaliaučiaus bei Taškento. Taip 1974 m. Radviliškyje jau buvo 16 D traukinių, jie važinėjo maršrutais į Klaipėdą, Šiaulius, taip pat eksploatuoti ruože Mažeikiai–Ryga. Traukiniai buvo naudojami iki 9-ojo dešimtmečio, kol Pabaltijo geležinkeliai 1987 m. nurašė paskutinius D traukinius. Radviliškio depe jie dar laikyti iki XXI a. pradžios, bet vėliau supjaustyti.

 Šaltiniai 

Kategorija:Dyzeliniai traukiniai